# Portok

## Linux

Az elsődleges fejlesztési platform a Linux x86-on, ennek ellenére az MPlayer számos más Linux által támogatott architektúrán fut. Bináris csomagok számos forrásból elérhetőek, de ezek közül egyik sem támogatott a fejlesztők által, ezért ha bármi gond adódik velük, akkor a bináris csomag készítőjével kell felvenni a kapcsolatot, nem pedig velünk.

### Debian csomagolás

Debian csomag készítéséhez futtasd az alábbi parancsot az MPlayer forrásának könyvtárában:

    fakeroot debian/rules binary

Ha különleges kapcsolókat akarsz átadni a configure-nak, állítsd be a `DEB_BUILD_OPTIONS` környezeti változót. például ha szeretnél GUI-t és OSD menü támogatást, ezt kell használnod:

    DEB_BUILD_OPTIONS="--enable-gui --enable-menu" fakeroot debian/rules binary

Pár változót is átadhatsz a Makefile-nak. Például ha gcc 3.4-et szeretnél használni a fordításhoz annak ellenére, hogy nem az az alapértelmezett fordító:

    CC=gcc-3.4 DEB_BUILD_OPTIONS="--enable-gui" fakeroot debian/rules binary

A forrás fa kitakarításához add ki a következő parancsot:

    fakeroot debian/rules clean

Rendszergazdaként a szokásos módszerrel telepíthető a `.deb` csomag:

    dpkg -i ../mplayer_verziószám.deb

Christian Marillat már régóta készít nem-hivatalos Debian csomagokat az MPlayerből, MEncoderből és a bináris codec csomagokból, melyek akár az apt-get segítségével is telepíthetők a weboldaláról.

### RedHat csomagolás

Dominik Mierzejewski tartja karban az MPlayer hivatalos RPM csomagjait a Fedora Core-hoz. Elérhetőek a Livna repository-ban.

A Mandrake/Mandriva RPM csomagok a P.L.F. oldalán találhatóak. A SuSE régen az MPlayer egy csonkított verzióját tartalmazta, de az utóbbi kiadásokból már kiszedték. SuSE-val működő csomagok a links2linux.de oldalon találhatóak.

### ARM

Az MPlayer működik ARM CPU-val rendelkező PDA-kon is, mint páldául a Sharp Zaurus, vagy a Compaq Ipaq. Megszerzésének legegyszerűbb módja az OpenZaurus webhelyéről történő letöltés. Ha saját erődből akarod lefordítani, érdemes körülnézni az mplayer és a libavcodec Openzaurus buildroot könyvtárakban, ezek ugyanis mindig tartalmazzák a legújabb Makefile-okat és patcheket az MPlayer SVN verziójának libavcodec-kel történő lefordításához. Ha GUI frontend-et is szeretnél, használd az xmms-embedded-et.

## *BSD

Az MPlayer fut az összes ismert BSD-n. Léteznek ports/pkgsrc/fink/stb. verziók az MPlayerből, amelyek nagy valószínűséggel egyszerűbben fordíthatóak le, mint a mi nyers forrásaink.

A fordításhoz szükséged lesz GNU make-ra (gmake, mivel a natív BSD make más szintaxist használ) és a binutils valamelyik frissebb verziójára.

Ha az MPlayer nem találja a `/dev/cdrom`-ot vagy a `/dev/dvd`-t, csinálj egy symlinket:

    ln -s /dev/cdrom_egység /dev/cdrom

Ha Win32 DLL-eket akarsz használni az MPlayerrel, újra kell fordítanod a kernelt "`option USER_LDT`"-vel (kivéve, ha FreeBSD-CURRENT-et használsz, ahol ez az alapállapot).

### FreeBSD

Ha a processzorod támogatja az SSE-t, akkor ezen utasításkészlet kihasználásához a kernelt az "`options CPU_ENABLE_SSE`" beállítással kell fordítani (ehhez FreeBSD-STABLE vagy kernelpatchekre van szükség).

### OpenBSD

A gas különböző verzióinak hiányosságai miatt (relokáció vs MMX), két lépésben kell fordítani: előszőr legyen a nem-natív verzió a `$PATH`-ban, majd add ki a `gmake -k` parancsot, majd a natív verzióval `gmake`.

Az OpenBSD 3.4-től a fenti kavarás már nem szükséges.

### Darwin

Lásd a Mac OS részt.

## Kereskedelmi Unix

Az MPlayer számos kereskedelmi Unix variánsra portolva lett. Mivel a fejlesztő környezet ezeken a rendszereken másfajta, mint a szabad Unix-okon, lehet, hogy némi kézi beállítást igényel a fordítás.

### Solaris

Az MPlayer Solaris 2.6 vagy újabb rendszereken működik. A SUN audió vezérlőjét a `-ao sun` kapcsolóval használhatod.

Az MPlayer kihasználja az UltraSPARC gépek VIS utasításkészletét (az MMX-hez hasonló), bár jelenleg csak a libmpeg2-ben, libvo-ben és a libavcodec-ben, de az mp3lib-ben nem. Egy 400Mhz-es CPU elég, hogy élvezhetően lejátsz egy VOB filet. Szükséged lesz egy felinstallált mLib-re is.

Figyelmeztetés:

- A mediaLib jelenleg le van tiltva alapértelmezésben az MPlayerben, mivel hibás. A SPARC felhasználók, akik az MPlayert mediaLib támogatással forgatták, egy vastag, zöld csíkról számoltak be a libavcodec-kal kódolt és dekódolt videók esetén. Ha mégis akarod, engedélyezheted:

      ./configure --enable-mlib

  Azonban ezt a saját felelősségedre tedd. Az x86 felhasználóknak soha sem ajánlott mediaLib-et használni, mivel nagyon lerontja az MPlayer teljesítményét.

A fordításhoz GNU make-re lesz szükséged (`gmake`, `/opt/sfw/gmake`), natív Solaris make nem jó. Egy tipikus hiba, ha mégis azzal probálkozol:

    % /usr/ccs/bin/make
    make: Fatal error in reader: Makefile, line 25: Unexpected end of line seen

Solaris SPARC-on GNU C/C++ fordító is kell; az nem számít, hogy assemblerrel vagy nélküle van.

Solaris x86-on kell a GNU assembler és a GNU C/C++ fordító is, aminek támogatnia kell a GNU assemblert! Az MPlayer igencsak támaszkodik az MMX, SSE és 3DNOW! utasításokra, amiket a Sun standard assemblere (`/usr/ccs/bin/as`) nem támogat.

A `configure` script megpróbálja megkereseni, hogy a "gcc" parancsod melyik assemblert indítja (ha nem sikerül neki, használd a `--as=/ahova/installalva/lett/a/gnu-as` kapcsolót, hogy megadd a `configure`nak az "as" helyét a rendszeredben).

Megoldások a gyakori problémákra:

- Hibaüzenet a `configure`-tól egy Solaris x86-os rendszeren GNU assembler nélküli GCC használata esetén:

      % configure
      ...
      Checking assembler (/usr/ccs/bin/as) ... , failed
      Please upgrade(downgrade) binutils to 2.10.1...

  (Megoldás: `--with-as=gas`-al fordított GCC használata)

  Tipikus hiba, ha a GNU C fordító nem GNU assemblert (GNU as) használ:

      % gmake
      ...
      gcc -c -Iloader -Ilibvo -O4 -march=i686 -mcpu=i686 -pipe -ffast-math
           -fomit-frame-pointer  -I/usr/local/include   -o mplayer.o mplayer.c
      Assembler: mplayer.c
      "(stdin)", line 3567 : Illegal mnemonic
      "(stdin)", line 3567 : Syntax error
      ... további "Illegal mnemonic" és "Syntax error" hibák ...

- Az MPlayer segfault-olhat ha win32codec-eket használó videót akarsz kódolni vagy dekódolni:

      ...
      Trying to force audio codec driver family acm...
      Opening audio decoder: [acm] Win32/ACM decoders
      sysi86(SI86DSCR): Invalid argument
      Couldn't install fs segment, expect segfault

      MPlayer interrupted by signal 11 in module: init_audio_codec
      ...

  Ez a Solaris 10-ben és a pre-Solaris Nevada b31-ben a sysi86() egyik változtatása miatt van. Javítva lett a Solaris Nevada b32-ben; bár a Sun-nak még vissza kell vezetnie a javítást a Solaris 10-be. Az MPlayer Project felhívta a Sun figyelmét a problémára, a javítás készülőben van a Solaris 10-hez. Ettől a hibáról további információt itt találhatsz: .

- A Solaris 8 hibái miatt nem biztos, hogy le tudsz játszani 4 GB-nál nagyobb DVD lemezt:

  - Az sd(7D) vezérlőnek a Solaris 8 x86-ban van egy hibája a >4GB lemez blokkok elérésénél egy eszközön, melyen a logikai blokkméret != DEV_BSIZE-zel (pl. CD-ROM és DVD média). A 32 bites egész túlcsordulása miatt a lemez cím modulo 4GB kerül megcímzésre (). Ez a probléma a SPARC alapú Solaris 8-on nincs.

  - Egy hasonló hiba van a hsfs(7FS) fájlrendszer kódjában is (alias ISO9660), a hsfs nem támogatja a 4 GB-nál nagyobb partíciókat/lemezeket, minden adat modulo 4GB-vel lesz elérve (). Ez a hiba a 109764-04 (sparc) / 109765-04 (x86) jelzésű patch-ek telepítése után megszűnik.

### IRIX

A GNU install programot kell feltelepítened, és (ha nem tetted bele a globális path-ba) megadni a helyét:

    ./configure --with-install=/eleresi/ut/es/install_neve

Lehet az alap IRIX 6.5-ös install-t is használni, de ebben az esetben a `Makefile` egy kis kézi átírásra szorul. A következő sort kell átírni:

    $(INSTALL) -c -m 644 DOCS/mplayer.1 $(MANDIR)/man1/mplayer.1

erre:

    $(INSTALL) -m 644 mplayer.1 $(MANDIR)/man1/

ezután símán fordíts és telepíts.

### HP-UX

Joe Page ad helyet egy részletes HP-UX MPlayer HOGYAN-nak a weboldalán, amit Martin Gansser írt. Ezekkel az utasításokkal a fordítás után egyből kész programot kapsz. A következő információk a HOGYAN-ból lettek átvéve.

GCC 3.4.0 vagy későbbire lesz szükséged, GNU make 3.80 vagy újabb és SDL 1.2.7 vagy újabb. A HP cc nem tud működő programot fordítani, a korábbi GCC verziók pedig hibásak. Az OpenGL funkcionalításhoz telepítened kel a Mesa-t és így a gl és gl2 videó kimeneti vezérlőknek működniük kell, bár nagyon lassúak is lehetnek a CPU sebességétől függően. A meglehetősen gyenge natív HP-UX hangrendszer helyett inkább használd a GNU esound-ot.

Hozd létre a DVD eszközt nézd végig a SCSI buszt:

    # ioscan -fn

    Class          I            H/W   Path          Driver    S/W State    H/W Type        Description
    ...
    ext_bus 1    8/16/5      c720  CLAIMED INTERFACE  Built-in SCSI
    target  3    8/16/5.2    tgt   CLAIMED DEVICE
    disk    4    8/16/5.2.0  sdisk CLAIMED DEVICE     PIONEER DVD-ROM DVD-305
                             /dev/dsk/c1t2d0 /dev/rdsk/c1t2d0
    target  4    8/16/5.7    tgt   CLAIMED DEVICE
    ctl     1    8/16/5.7.0  sctl  CLAIMED DEVICE     Initiator
                             /dev/rscsi/c1t7d0 /dev/rscsi/c1t7l0 /dev/scsi/c1t7l0
    ...

A képernyőn a kimenetben egy Pioneer DVD-ROM látszik a 2. SCSI címen. A kártya a 8/16-os hardver útra az 1-essel hivatkozik.

Készíts egy linket a nyers eszközről a DVD eszközre.

    # ln -s /dev/rdsk/c<SCSI busz hivatkozás>t<SCSI cél ID>d<LUN> /dev/<eszköz>

Például:

    # ln -s /dev/rdsk/c1t2d0 /dev/dvd

Itt van pár gyakori probléma megoldása:

- A rendzser összeomlik indításkor a következő hibaüzenettel:

      /usr/lib/dld.sl: Unresolved symbol: finite (code) from /usr/local/lib/gcc-lib/hppa2.0n-hp-hpux11.00/3.2/../../../libGL.sl

  Ez azt jelenti, hogy a .finite(). függvény nincs benne a szabványos HP-UX math függvénykönyvtárban. Ekkor .isfinite(). van helyette. Megoldás: Használd a legújabb Mesa depot fájlt.

- Összeomlás lejátszáskor a következő hibaüzenettel:

      /usr/lib/dld.sl: Unresolved symbol: sem_init (code) from /usr/local/lib/libSDL-1.2.sl.0

  Megoldás: Használd a configure extralibdir opcióját `--with-extralibdir="/usr/lib -lrt"`

- Az MPlayer segfault-ol egy ilyesmi üzenettel:

      Pid 10166 received a SIGSEGV for stack growth failure.
      Possible causes: insufficient memory or swap space, or stack size exceeded maxssiz.
      Segmentation fault

  Megoldás: A HP-UX kernel alapértelmezésként 8MB-os(?) méretű vermet használ processzenként. (11.0 és az újabb 10.20 foltok engedik növelni a maxssiz-t egészen 350MB-ig a 32-bit-es programokhoz). Növelned kell a maxssiz-t és újrafordítani a kernelt (majd reboot-olni). Ehhez használhatod a SAM-ot. (Ha már itt tartunk, nézd meg a maxdsiz paramétert is az egy program által használható maximum adatmennyiséghez. Az alkalmazásaidon múlik, hogy az alapértelmezett 64MB elég vagy sem.)

### AIX

Az MPlayer sikeresen fordul AIX 5.1-en, 5.2-n és 5.3-on, GCC 3.3 vagy újabbal. Az MPlayer fordítását AIX 4.3.3 és régebbi változaton nem teszteltük. Javasoljuk, hogy az MPlayert GCC 3.4 vagy újabbal fordítsd vagy ha POWER5-ön forgatsz, GCC 4.0 szükséges.

Győződj meg róla, hogy a GNU make-et használod (`/opt/freeware/bin/gmake`) az MPlayer forgatásához, mivel problémákba fogsz ütközni, ha a `/usr/ccs/bin/make` fájlt használod.

A CPU detektálás még fejlesztés alatt áll. A következő architektúrákat teszteltük:

- 604e

- POWER3

- POWER4

A következő architektúrák nem lettek tesztelve, de működhetnek:

- POWER

- POWER2

- POWER5

Az Ultimedia Services-en keresztüli hang nem támogatott, mert az Ultimedia-t dobták az AIX 5.1-ben; ezért az egyetlen lehetőség az AIX Open Sound System (OSS) vezérlők használata a 4Front Technologies-től http://www.opensound.com/aix.html. A 4Front Technologies szabadon biztosítja az OSS vezérlőket az AIX 5.1-hez nem-üzleti felhasználásra; azonban jelenleg nincs hang kimeneti vezérlő AIX 5.2 és 5.3 alá. Ez azt jelenti, hogy az AIX 5.2 és 5.3 alatt jelenleg az MPlayer nem képes audió kimenetre.

Megoldás a gyakori problémákra:

- Ha ezt a hibaüzenetet kapod a `configure`-tól:

      $ ./configure
      ...
      Checking for iconv program ... no
      No working iconv program found, use
      --charset=US-ASCII to continue anyway.
      Messages in the GTK-2 interface will be broken then.

  Ez azért van, mert az AIX nem-szabványos kódlap neveket használ; ezért az MPlayer kimenetének másik kódlapra konvertálása jelenleg nem támogatott. A megoldás:

      $ ./configure --charset=noconv

## Windows

Igen, az MPlayer fut Windows-on Cygwin és MinGW alatt. Még nincs hivatalos GUI-ja, de a parancssoros verzió teljes mértékben használható. Ajánlott megnézni az MPlayer-cygwin levelezési listát is segítéségért és a legfrissebb információkért. A hivatalos Windows-os binárisok megtalálhatóak a letöltési oldalon. A külső forrásból származó telepítő csomagokat és egyszerű GUI frontend-eket összegyűjtöttük a kapcsolódó projektek oldal Windows-os részében.

Ha el akarod kerülni a parancssor használatát, van egy egyszerű trükk. Tegyél egy parancsikont az asztalodra, ami valami hasonló parancssort tartalmaz:

    c:\eleresi\ut\mplayer.exe %1

Ezután az MPlayer le fog játszani bármilyen videót, amit erre a parancsikonra ejtesz. Írd hozzá a `-fs` kapcsolót a teljes képernyős módhoz.

A legjobb eredmény a natív DirectX videó kimeneti vezérlővel (`-vo directx`). Alternatívaként van OpenGL és SDL, de az OpenGL teljesítménye nagyban változik a rendszerek között, az SDL pedig torzítja a képet vagy összeomlik néhány rendszeren. Ha torz a kép, próbáld meg kikapcsolni a hardveres gyorsítást a `-vo directx:noaccel` kapcsolóval. Töltsd le a DirectX 7 fejléc fájlokat a DirectX videó kimeneti vezérlő beforgatásához.

A VIDIX is működik már Windows alatt a `-vo winvidix` kapcsolóval, bár még kisérleti fázisban van és egy kis kézi állítgatás kell hozzá. Töltsd le a dhahelper.sys vagy dhahelper.sys (MTRR támogatással) fájlt és másold be a `vidix/dhahelperwin` könyvtárba az MPlayer forrás fádban. Nyisd meg a konzolt és válts át erre a könyvtárra, majd írd be

    gcc -o dhasetup.exe dhasetup.c

és futtasd

    dhasetup.exe install

mint Adminisztrátor. Ezután újra kell indítanod a gépet. Ha készen vagy másold a .so fájlokat a `vidix/drivers` könyvtárból az `mplayer/vidix` könyvtárba, az `mplayer.exe`-hez relatíven.

A legjobb eredményhez az MPlayernek egy olyan színteret kell használnia, amit a videó kártyád támogat. Sajnos sok Windows-os grafikus vezérlő hibásan támogatottnak jelent pár színteret. Hogy megtudd, melyiket, próbáld ki az

    mplayer -benchmark -nosound -frames 100 -vf format=szinter film

parancsot, ahol a szinter bármelyik színtér lehet, amit a `-vf format=fmt=help` kapcsoló kiír. Ha találsz olyan színteret, amit a kártyád részben hibásan kezel, `-vf noformat=szinter` kapcsolóval megakadályozhatod a használatát. Írd be ezt a konfigurációs fájlodba, hogy véglegesen kimaradjon a használatból.

Vannak speciálisan Windowsra készített codec csomagok a letöltési oldalunkon, melyek segítségével azokat a formátumokat is lejátszhatod, amikhez még nincs natív támogatás. Tedd be a codec-eket valahova az elérési útvonaladba vagy add meg a `--codecsdir=c:/ut/a/codecjeidhez` (alternatívaként `--codecsdir=/ut/a/codecjeidhez` csak Cygwin alatt) kapcsolóval a `configure`-nak. Kaptunk olyan visszajelzéseket, hogy a Real DLL-eknek írhatóaknak kell lenniük az MPlayert futtató felhasználó által, de csak bizonyos rendszereken (NT4). Próbáld meg írhatóvá tenni őket, ha problémáid vannak.

VCD-ket is lejátszhatsz a `.DAT` vagy `.MPG` fájlok lejátszásával, amit a Windows meglát a VCD-n. Így nagyszerűen működik (javítsd ki a CD-ROM-od betűjelét):

    mplayer d:/mpegav/avseq01.dat

A DVD-k is működnek, add meg a `-dvd-device` kapcsolóval a DVD-ROM-od betűjelét:

    mplayer dvd://<title> -dvd-device d:

A Cygwin/MinGW konzol meglehetősen lassú. Kimenet átirányítással vagy a `-quiet` kapcsolóval a jelentések szerint javítható a teljesítmény néhány rendszeren. A Direct renderelés (`-dr`) is segíthet. Ha a lejátszás szaggatott, próbáld meg a `-autosync 100` opciót. Ha ezek közül bármelyik segít, írd be a konfigurációs fájlodba.

Windows-on a futásidejű CPU-detektálás letiltja az SSE támogatást visszatérő és nehezen követhető SSE-vel kapcsolatos fagyások miatt. Ha szeretnél SSE támogatást, futás idejű CPU-detektálás nélkül kell fordítanod.

Ha Pentium 4-ed van és fagyásokat tapasztalsz a RealPlayer codec-ekkel, le kell tiltanod a hyperthread támogatást.

### Cygwin

A Cygwin 1.5.0 vagy későbbi verziójára lesz szükséged az MPlayer lefordításához.

A DirectX fejléc fájlokat ki kell csomagolni a `/usr/include/` vagy `/usr/local/include/` könyvtárba.

Az SDL előállításával és Cygwin alatti használatával kapcsolatos utasítások és fájlok megtalálhatóak a libsdl oldalon.

### MinGW

A MinGW egy olyan verziójának telepítése, ami le tudja fordítani az MPlayert, régebben eléggé trükkös volt, de most már simán megy. Csak telepítsd a MinGW 3.1.0 vagy későbbi és az MSYS 1.0.9 vagy későbbi verzóját és az MSYS telepítés utáni beállító programjának mondd meg, hogy telepítve van a MinGW.

Csomagold ki a DirectX fejléc fájlokat a `/mingw/include/` könyvtárba.

A tömörített MOV fejlécek támogatásához zlib kell, ami alaphelyzetben nincs benne a MinGW-ben. Állítsd be a `--prefix=/mingw` kapcsolóval és telepítsd, mielőtt az MPlayert fordítanád.

Az MPlayer és a szükséges függvénykönyvtárak elkészítésének módját elolvashatod az MPlayer MinGW HOGYAN-ban.

## Mac OS

Az MPlayer nem működik a 10-esnél régebbi Mac OS-eken, de könnyedén lefordítható Mac OS X 10.2 és későbbi verziók alatt. A javasolt fordító a GCC 3.x vagy későbbi Apple féle változata. Az alap fordítási környezetet az Apple Xcode telepítésével kapod meg. Ha Mac OS X 10.3.9 vagy régebbi verziód és QuickTime 7-esed van, használhatod a `macosx` videó kimeneti vezérlőt is.

Sajnos az alap környezet nem teszi lehetővé az MPlayer összes képességének kihasználását. Például ha befordított OSD támogatást szeretnél, telepített fontconfig és a freetype függvénykönyvtárakra lesz szükséged. Más Unix-okkal ellentétben, mint amilyen a legtöbb Linux és BSD variáns, az OS X nem rendelkezik alapértelmezett csomag kezelővel, ami az operációs rendszerhez tartozna.

Két független közül választhatsz: Fink és MacPorts. Mindkettő nagyjából ugyan azt a szolgáltatást nyújtja (pl. rengeteg választható csomag, függőségek kezelése, csomagok egyszerű telepítése/frissítése/eltávolítása, stb...). A Fink biztosít előfordított bináris csomagokat, de forrásból is lefordítható bármi, míg a MacPorts csak forrásból történő fordítást tesz lehetővé. Ezen leírás szerzője a MacPorts-ot választotta, azon egyszerű okból kifolyólag, hogy a beállítása sokkal egyszerűbb. A későbbi példák mind MacPorts-on alapszanak.

Például az MPlayer lefordítása OSD támogatással:

    sudo port install pkgconfig

Ez telepíti a pkg-config-ot, ami a függvénykönyvtárak fordítási/szerkesztési flag-jeinek kezelését végző rendszer. Az MPlayer configure script-je is ezt használja a függvénykönyvtárak megfelelő detektálásához. Ezután hasonló módon telepítheted a fontconfig-ot:

    sudo port install fontconfig

Ezek után indíthatod az MPlayer configure script-jét (figyelj a PKG_CONFIG_PATH és PATH környezeti változók beállítására, hogy a configure megtalálja a MacPorts-szal telepített függvénykönyvtárakat):

    PKG_CONFIG_PATH=/opt/local/lib/pkgconfig/ PATH=$PATH:/opt/local/bin/ ./configure

### MPlayer OS X GUI

Van egy natív GUI az MPlayerhez egy előfordított MPlayer binárissal együtt Mac OS X alá a MPlayerOSX projektből, de emlékezz rá: ez a projekt már nem aktív.

Szerencsére az MPlayerOSX projektet az MPlayer csapat egyik tagja átvette. Előzetes kiadások elérhetőek a letöltési oldalunkról és hamarosan jön a hivatalos kiadás is.

Ha saját magad akarod lefordítani forrásból az MPlayerOSXet, szükséged lesz az mplayerosx-re, a main-re és a main SVN modul main_noaltivec-re átnevezett másolatára. mplayerosx a GUI frontend, main az MPlayer és a main_noaltivec az MPlayer AltiVec támogatás nélkül.

Az SVN modulok letöltéséhez használt az alábbi parancsokat:

    svn checkout svn://svn.mplayerhq.hu/mplayerosx/trunk/ mplayerosx
    svn checkout svn://svn.mplayerhq.hu/mplayer/trunk/ main

Az MPlayerOSX elkészítéséhez valami ilyesmit kell csinálnod:

    MPlayer_forras_konyvtar
       |
       |--->main           (MPlayer Subversion forrás)
       |
       |--->main_noaltivec (MPlayer Subversion forrás --disable-altivec -kel konfigurálva)
       |
       |--->mplayerosx     (MPlayer OS X Subversion forrás)

Először a main és main_noaltivec-et kell lefordítanod.

Kezdetnek a maximális kompatibilítás biztosítása érdekében állíts be egy környezeti változót:

    export MACOSX_DEPLOYMENT_TARGET=10.3

Majd konfigurálj:

Ha a G4 vagy későbbi, AltiVec támogatással rendelkező CPU-ra konfigurálsz:

    ./configure --disable-gl --disable-x11

Ha G3-as, AltiVec nélküli gépre:

    ./configure --disable-gl --disable-x11 --disable-altivec

Lehet, hogy szerkesztened kell a `config.mak` fájlt és át kell írnod az -mcpu-t és -mtune-t 74XX-ről G3-ra.

Folytasd a

    make

paranccsal, majd menj a mplayerosx könyvtárba és írd be

    make dist

Ez egy tömörített .dmg archívot hoz létre egy használatra kész binárissal.

Használhatod az Xcode 2.1 projektet is; a régi, Xcode 1.x projekt nem működik már.

## Egzotikus platformok

Az MPlayer számos egzotikus platformon fut, de a platform-specifikus változtatások nagy része nem lett beleolvasztva a fő forrás fába. A fordítási leíráshoz nézd meg a rendszer-specifikus dokumentációt.

### QNX

Le kell töltened és telepítened kell az SDL-t a QNX-re. Majd futtasd az MPlayert a `-vo sdl:driver=photon` és `-ao sdl:nto` kapcsolókkal, így gyors lesz.

A `-vo x11` kimenet még lassabb lesz, mint Linux-on, mivel a QNX-nek csak X emulációja van, ami nagyon lassú.

### Amiga/MorphOS (GeekGadgets)

Az emberek a www.amigasoft.net-nél készítettek csomagokat az aktuális MPlayerből és MEncoderből.

Nicholas Det (Genesi) sikeresen átültette az MPlayert MorphOS alá. Sajnálatos módon csak a 0.90-es széria van kész.

Letölthető a MorphZone-ról:

- MPlayer 0.91 bináris

- MPlayer 0.91 forrás

- MEncoder 1.0pre3 bináris